Odluka Komisije od 07/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7947 - BANCO SANTANDER TOTTA / BANIF) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 08/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8460 - PEUGEOT / BNP PARIBAS / OPEL VAUXHALL FINCOS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2008/910/EZ: Odluka Vijeća od 27. studenoga 2008. o izmjeni dijelova 1. i 2. Schengenske savjetodavne mreže (tehničke specifikacije)

text:
               19/Sv. 9

               HR

               Službeni list Europske unije

               312

         32008D0910

               L 328/38

               SLUŽBENI LIST EUROPSKE UNIJE

         ODLUKA VIJEĆA
   od 27. studenoga 2008.
   o izmjeni dijelova 1. i 2. Schengenske savjetodavne mreže (tehničke specifikacije)
   (2008/910/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjevâ za izdavanje viza (1), a posebno njezin članak 1. stavak 2.,
   uzimajući u obzir inicijativu Republike Slovenije,
   budući da:

               (1)

               Mreža Vision uspostavljena je za savjetovanje među središnjim tijelima država partnera koje su nadležne za zahtjeve za izdavanje viza državljanima iz rizičnih zemalja.

               (2)

               Kako bi se ostvario pragmatični pristup i izbjeglo preopterećenje Schengenske savjetodavne mreže slanjem velikog broja poruka o pogreškama, kad se čini da jedinica države članice za prijenos poruka privremeno nije dostupna (message transfer agent (MTA)), postupak ponovnog slanja trebalo bi izmijeniti.

               (3)

               Da se spriječi nedosljedna uporaba različitih oznaka za vrste viza što može za posljedicu imati pogrešno tumačenje schengenskoga savjetodavnog postupka, potreban je zajednički pristup kad vize D + C podliježu savjetodavnom postupku.

               (4)

               U skladu s doprinosima različitih država članica i zbog pojednostavljenja schengenskoga savjetodavnog postupka, za svaku vrstu vize trebalo bi koristiti jedinstvenu oznaku.

               (5)

               Tehničke specifikacije schengenske savjetodavne mreže treba ažurirati kako bi se osiguralo da odražavaju te izmjene.

               (6)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, ona je ne obvezuje i ne podliježe njezinoj primjeni. Kako se ova Odluka temelji na schengenskoj pravnoj stečevini u skladu s odredbama glave IV. dijela trećeg Ugovora o osnivanju Europske zajednice, Danska u skladu s člankom 5. toga Protokola u roku šest mjeseci od donošenja ove Odluke, odlučuje hoće li Odluku prenijeti u svoje nacionalno pravo.

               (7)

               Što se tiče Islanda i Norveške, ova Odluka predstavlja razvoj odredaba schengenske pravne stečevine, u smislu Sporazuma kojeg su sklopili Vijeće Europske unije i Republika Island i Kraljevina Norveška o pridruživanju Islanda i Norveške provedbi, primjeni i razvoju schengenske pravne stečevine (2), koje spadaju u područje iz članka 1. točke A Odluke Vijeća 1999/437/EZ (3) o određenim dogovorima za primjenu tog Sporazuma.

               (8)

               Što se tiče Švicarske, ova Odluka predstavlja razvoj odredaba schengenske pravne stečevine, u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (4), koje spadaju u područje iz članka 1. točke A Odluke 1999/437/EZ u vezi s člankom 3. Odluke Vijeća 2008/146/EZ (5) o sklapanju, u ime Europske zajednice, tog Sporazuma.

               (9)

               Što se tiče Lihtenštajna, ova Odluka predstavlja razvoj odredaba schengenske pravne stečevine, u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje spadaju u područje iz članka 1. točke A Odluke 1999/437/EZ u vezi s člankom 3. Odluke Vijeća 2008/261/EZ (6) o potpisivanju, u ime Europske zajednice, te o privremenoj primjeni određenih odredaba tog Protokola.

               (10)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (7); Ujedinjena Kraljevina stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (11)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (8); Irska stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (12)

               Što se tiče Cipra, ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 3. stavka 2. Akta o pristupanju iz 2003.

               (13)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 4. stavka 2. Akta o pristupanju iz 2005.,

         DONIJELO JE OVU ODLUKU:
   Članak 1.
   Dio 1. Schengenske savjetodavne mreže (tehničke specifikacije) mijenja se u skladu s Prilogom I.
   Članak 2.
   Dio 2. Schengenske savjetodavne mreže (tehničke specifikacije) mijenja se u skladu s Prilogom II.
   Članak 3.
   Ova se Odluka primjenjuje od 1. veljače 2009.
   Članak 4.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 27. studenoga 2008.

            Za Vijeće

            Predsjednik

         M. ALLIOT-MARIE

      (1)  SL L 116, 26.4.2001., str. 2.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.

      (4)  SL L 53, 27.2.2008., str. 52.

      (5)  SL L 53, 27.2.2008., str. 1.

      (6)  SL L 83, 26.3.2008., str. 3.

      (7)  SL L 131, 1.6.2000., str. 43.

      (8)  SL L 64, 7.3.2002., str. 20.

      PRILOG I.
      Dio 1. schengenske savjetodavne mreže (tehničke specifikacije) mijenja se kako slijedi:

                  1.

                  točka 1.2 zamjenjuje se sljedećim:
                  „1.2.   AVAILABILITY OF THE TOTAL SYSTEM
                  As a matter of principle VISION is designed as a system running 24h a day, 7 days a week. In the event of one of the connections breaking down, the MTA, the user agent, and if necessary, the national application, should have the capacity to store the data to be sent or received via the network for several days. Consequently, bearing in mind the estimated daily traffic and the potential increases in traffic due to political decisions on visa matters, the MTA, the user agent, and where necessary, the national application, must meet the following minimum requirements.
                  In addition, the MTA, the user agent and the national application must be able to cope with possible breakdowns of other partner systems. They must resend messages which have not been delivered, but not overload other partner systems by, for example, unnecessary repetition of messages which are thought to have been lost.”

                  2.

                  točka 1.2.1 zamjenjuje se sljedećim:
                  „1.2.1.   Strategy to Avoid and Reduce Breakdown-related Disruption

                  If the system breaks down, operation must be resumed within 24 hours. To ensure that operations are resumed, the following minimum undertakings apply:

                              —

                              The Schengen States are required to have a service contract guaranteeing repairs to, and/or replacement of, hardware and software.

                              —

                              The Schengen States are required to have a backup system.

                              —

                              The Schengen States are required to equip their MTA with a preventative peripheral device to compensate any power malfunctions.

                              —

                              The Schengen States are required to guarantee that MTA and applications hardware and software are not cut off for any reason other than breakdown or maintenance. In case of regular maintenance, such as database backups, the maintenance slot shall not exceed a maximum of 2 hours.

                              —

                              The Schengen States are to guarantee the availability of sufficient personnel during working hours to ensure operation of the MTA at the best possible rate.

                              —

                              The Schengen States are required to distinguish clearly between the test environment and the operational environment; adapting the test environment should not affect the operational equipment and vice versa.

                              —

                              Adaptations to the Schengen Consultation Network should always be tested in the test environment before being used in the operational environment.

                        In addition the system must be able to cope with the following amounts of data:

                              —

                              store the equivalent of 2 days operations, i.e. maximum 100 Megabytes;

                              —

                              send up to 30 000 messages and 30 000 delivery reports per day;

                              —

                              receive up to 30 000 messages and 30 000 delivery reports per day.

                        In addition, each Schengen State must distinguish between «retransmitting» and «resending as a new message». The term «re-send» in the next chapters (especially 1.2.2) covers both cases, but the following distinction must be made:

                              —

                              «retransmitting» means sending again the same message, usually subject to retransmission parameters of the MTA (e.g. sendmail, MS-Exchange, Lotus Notes, …). After each retransmission there are no more messages in the system, the first message is just transmitted again.

                              —

                              «resending as a new message» means, that a new message with the same content is prepared. The destination point might receive two different messages, but with the same content, if the first one was held in a queue somewhere.

                        Schengen States are invited to use the first possibility (retransmitting) wherever possible, to avoid the unnecessary multiplying of messages in the system.”

      PRILOG II.
      Dio 2. schengenske savjetodavne mreže (tehničke specifikacije) mijenja se kako slijedi:

                  1.

                  u točki 2.1.4, Naslov br. 026 zamjenjuje se sljedećim:
                  „Heading No. 026: Type of visa format: code (2)
                  Codification of the various types of visas defined in the Common Visa Instructions. The entire heading, or part of it, can be used for the visa sticker.

                              ‚B’

                              transit visas

                              ‚C’

                              short -stay visas

                              ‚DC’

                              long-stay visas valid concurrently as short-stay visas”.

                  2.

                  u točkama 2.1.4 (obrazac A), 2.1.6 (obrazac C), 2.1.7 (obrazac F), sadržaj retka 026 u petoj koloni tablice („Examples/Comments”) zamjenjuje se sljedećim:
                  „C {B|′C’|′DC’}”.


title: 98/517/EZ: Odluka Komisije od 17. lipnja 1998. o zajedničkom tehničkom propisu za prijenosne zemaljske postaje za satelitsko prikupljanje novosti, (SNG TES), koje rade u frekvencijskim pojasevima 11-12/13-14 GHz (priopćena pod brojem dokumenta C(1998) 1609)  Tekst značajan za EGP

text:
               13/Sv. 039

               HR

               Službeni list Europske unije

               35

         31998D0517

               L 232/12

               SLUŽBENI LIST EUROPSKE UNIJE

               17.06.1998.

      ODLUKA KOMISIJE

   od 17. lipnja 1998.
   o zajedničkom tehničkom propisu za prijenosne zemaljske postaje za satelitsko prikupljanje novosti, (SNG TES), koje rade u frekvencijskim pojasevima 11-12/13-14 GHz
   (priopćena pod brojem dokumenta C(1998) 1609)
   (Tekst značajan za EGP)
   (98/517/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1),
   budući da je Komisija donijela mjeru za utvrđivanje vrste opreme za satelitske zemaljske postaje za koju je potreban zajednički tehnički propis kao i pripadajuća izjava o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajedničke tehničke propise;
   budući da je zajednički tehnički propis koji se donosi ovom Odlukom u skladu s mišljenjem ACTE-a (Odbora za odobravanje terminalne opreme),
   DONIJELA JE OVU ODLUKU:
   Članak 1.
   1.   Ova se Odluka primjenjuje na opremu za satelitske zemaljske postaje obuhvaćenu usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćene prijenosne zemaljske postaje za satelitsko prikupljanje novosti, (SNG TES), koje rade u frekvencijskim pojasevima 11-12/13-14 GHz.
   Članak 2.
   1.   Zajednički tehnički propis uključuje usklađene norme koje je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 17. Direktive 98/13/EZ. Upućivanje na normu navedeno je u Prilogu.
   2.   Oprema za satelitske zemaljske postaje obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 5. točke (a) Direktive 98/13/EZ i mora ispunjavati zahtjeve svih drugih direktiva koje se primjenjuju, a posebno direktiva Vijeća 73/23/EEZ (2) i 89/336/EEZ (3).
   Članak 3.
   U vezi s opremom za satelitske zemaljske postaje iz članka 1. stavka 1. ove Odluke, prijavljena tijela koja su imenovana za provedbu postupaka iz članka 10. Direktive 98/13/EZ primjenjuju ili osiguravaju primjenu usklađene norme iz Priloga nakon stupanja na snagu ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 17. lipnja 1998.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 77, 26.3.1973., str. 29.

      (3)  SL L 139, 23.5.1989., str. 19.
   PRILOG

      Upućivanje na važeću usklađenu normu

   Usklađena norma iz članka 2. Odluke glasi:
   Satelitske zemaljske postaje i sustavi (SES)
   Prijenosne zemaljske postaje za satelitsko prikupljanje novosti, (SNG TES), koje rade u frekvencijskim pojasevima 11-12/13-14 GHz
   ETSI
   Europski institut za telekomunikacijske norme
   Tajništvo ETSI-ja
   TBR (tehnička osnova za propis) 30 – prosinac 1997.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je u skladu s punomoći koja je izdana u skladu s odgovarajućim postupcima iz Direktive 83/189/EEZ.
   Cijeli tekst gore navedene usklađene norme moguće je dobiti pri:

                           European Telecommunications Standards Institute (Europskom institutu za telekomunikacijske norme)

                           650, route des Lucioles

                           F-06921 Sophia Antipolis Cedex

                           European Commission (Europskoj komisiji)

                           DG XIII/A/2 - (BU 31, 1/7)

                           Rue de la Loi/Wetstraat 200

                           B-1049 Bruxelles

         ili pri bilo kojoj drugoj organizaciji koja je odgovorna za objavu normi ETSI-ja; popis organizacija nalazi se na internetskoj stranici www.ispo.cec.be.

      (1)  SL L 109, 26.4.1983., str. 8.


title: 2013/260/EU: Odluka Komisije od 31. svibnja 2013. o mjeri koju je poduzela Njemačka prema članku 11. Direktive o strojevima 2006/42/EZ Europskog parlamenta i Vijeća kojom se zabranjuje stavljanje na tržište motorne pile tipa HV 0003 koju proizvodi Regal Tools Co. Ltd. (priopćeno pod brojem dokumenta C(2013) 3125)  Tekst značajan za EGP

text:
               13/Sv. 66

               HR

               Službeni list Europske unije

               111

         32013D0260

               L 150/31

               SLUŽBENI LIST EUROPSKE UNIJE

         ODLUKA KOMISIJE
   od 31. svibnja 2013.
   o mjeri koju je poduzela Njemačka prema članku 11. Direktive o strojevima 2006/42/EZ Europskog parlamenta i Vijeća kojom se zabranjuje stavljanje na tržište motorne pile tipa HV 0003 koju proizvodi Regal Tools Co. Ltd.
   (priopćeno pod brojem dokumenta C(2013) 3125)
   (Tekst značajan za EGP)
   (2013/260/EU)
   EUROPSKA KOMISIJA,
   uzimajući o obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća (1) o strojevima, a posebno njezin članak 11.,
   budući da

               (1)

               U skladu s člankom 11. stavkom 2. Direktive 2006/42/EZ, njemačka nadležna tijela službeno su obavijestila Komisiju i druge države članice o mjeri zabrane stavljanja na tržište motorne pile tipa HV 0003 koju proizvodi Regal Tools Co. Ltd., Technology Industrial Park, Chengxin Road 223, Yongkang, a u EU uvozi Bergner Europe GmbH, Am Seestern 18, 40547 Düsseldorf, Njemačka.

               (2)

               Razlog za tu mjeru koji su navela njemačka nadležna tijela je nesukladnost motorne pile sa sljedećim bitnim zdravstvenim i sigurnosnim zahtjevima utvrđenima u Prilogu I. Direktivi 2006/42/EZ (s upućivanjem na specifikacije relevantne usklađene norme EN ISO 11681-1):

                           1.3.2

                           Rizik od puknuća tijekom rada:
                           Stražnja i prednja ručka pile nisu zadovoljile na testovima snage utvrđenima u relevantnoj usklađenoj europskoj normi (EN ISO 11681-1: 2008 – točka 5.2.1);

                           1.7.4

                           Upute
                           Upute nisu sadržavale poslovni naziv i punu adresu proizvođača (1.7.4.2 a), EZ izjavu o sukladnosti (1.7.4.2 c), općeniti opis stroja (1.7.4.2 d), podatke o emisijama buke koja se prenosi zrakom (1.7.4.2 u) ni podatke o vibracijama koje se prenose preko alata (2.2.1.1);

                           2.3 (c)

                           Automatska kočnica:
                           Motorna pila nije se zaustavila u dovoljno kratkom vremenu po aktiviranju ručne kočnice lanca, niti u uvjetima kad bi se morao aktivirati automatski kočioni sustav (EN ISO 11681-1: 2008 – točke 5.5.1 i 5.5.2).

               (3)

               Njemačka nadležna tijela utvrdila su da uz motornu pilu koja nosi oznaku CE nije bila priložena EZ izjava o sukladnosti sastavljena i potpisana od strane proizvođača ili njegovog ovlaštenog zastupnika, kako se zahtijeva člankom 5. stavkom 1. točkom (e) Direktive 2006/42/EZ. Isto su tako utvrdila da nije podnesen dokaz da je motorna pila tipa HV 0003 bila podvrgnuta postupku procjene iz članka 12. stavka 3. ili 4., iako su prijenosne motorne pile svrstane u kategoriju strojeva navedenih u Prilogu IV. toj Direktivi na koje se mora primijeniti jedan od tih postupaka.

               (4)

               Uz službenu obavijest bilo je priloženo izvješće o inspekciji izdano od strane Deutsche Prüf- und Zertifizierungsstellefür Land- und ForsttechnikGbR.

               (5)

               U skladu s postupkom utvrđenim u članku 11. stavku 3. Direktive 2006/42/EZ, Komisija je pismenim putem zatražila od proizvođača i uvoznika da dostave svoje primjedbe o mjeri koju su poduzela njemačka nadležna tijela.

               (6)

               Od proizvođača nije stigao nikakav odgovor. Uvoznik je obavijestio Komisiju da se ta motorna pila više ne prodaje i da on više ne uvozi taj tip motorne pile.

               (7)

               Pregledom dokaza koje su dostavila njemačka nadležna tijela potvrđuje se da motorna pila tipa HV 0003 koju proizvodi Regal Tools Co. Ltd. ne ispunjava osnovne zdravstvene i sigurnosne zahtjeve iz Direktive 2006/42/EZ i da ta nesukladnost predstavlja ozbiljan rizik od ozljeda za korisnike,

         DONIJELA JE OVU ODLUKU:
   Članak 1.
   Mjera koju su poduzela njemačka nadležna tijela, kojom se zabranjuje stavljanje na tržište motorne pile tipa HV 0003 koju proizvodi Regal Tools Co. Ltd., je opravdana.
   Članak 2.
   Ova je Odluka upućena državama članicama.

      Sastavljeno u Bruxellesu 31. svibnja 2013.

            Za Komisiju

         Antonio TAJANI

            Potpredsjednik

      (1)  SL L 157, 9.6.2006., str. 24.


title: 2000/76/EZ: Odluka Komisije od 17. prosinca 1999. o izmjeni Odluke 97/468/EZ o sastavljanju privremenog popisa objekata iz trećih zemalja iz kojih države članice odobravaju uvoz proizvoda mesa divljači (priopćena pod brojem dokumenta C(1999) 4675)  Tekst značajan za EGP

text:
               03/Sv. 42

               HR

               Službeni list Europske unije

               22

         32000D0076

               L 030/33

               SLUŽBENI LIST EUROPSKE UNIJE

         ODLUKA KOMISIJE
   od 17. prosinca 1999.
   o izmjeni Odluke 97/468/EZ o sastavljanju privremenog popisa objekata iz trećih zemalja iz kojih države članice odobravaju uvoz proizvoda mesa divljači
   (priopćena pod brojem dokumenta C(1999) 4675)
   (Tekst značajan za EGP)
   (2000/76/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 98/603/EZ (2), a posebno njezin članak 2. stavak 1.,
   budući da:

               (1)

               privremeni popisi objekata koji se bave proizvodnjom mesa divljači izrađeni su u okviru Odluke Komisije 97/468/EZ (3);

               (2)

               Latvija je uputila popis objekata koji se bave proizvodnjom mesa divljači za koje odgovorna tijela potvrđuju da su u skladu s pravilima Zajednice;

               (3)

               prema tome, za Latviju se može izraditi privremeni popis objekata koji se bave proizvodnjom mesa divljači;

               (4)

               mjere iz ove Odluke u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Tekst Priloga ovoj Odluci dodan je Prilogu Odluci 97/468/EZ.
   Članak 2.
   Ova Uredba stupa na snagu 15. prosinca 1999.
   Članak 3.
   Ova je Odluka upućena državama članicama.

      Sastavljeno u Bruxellesu 17. prosinca 1999.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 289, 28.10.1998., str. 36.

      (3)  SL L 199, 26.7.1997., str. 62.

      ANEXO — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BIJLAGE — ANEXO — LIITE — BILAGA — PRILOG

            „País: LETONIA — Land: LETLAND — Land: LETTLAND — Χώρα: ΛΕΤΟΝΙΑ — Country: LATVIA — Pays: LETTONIE — Paese: LETTONIA — Land: LETLAND — País: LETÓNIA — Maa: LATVIA — Land: LETTLAND

                     1

                     2

                     3

                     4

                     5

                     6

                     LV 04 G

                     Adazi-Kover

                     Riga district

                     Adazu parish

                     PH

                     a”


title: 2010/333/EU: Odluka Komisije od 14. lipnja 2010. o izmjeni Odluke 2004/211/EZ u pogledu unosa Bahreina i Brazila na popis trećih zemalja i njihovih dijelova iz kojih je odobren unos živih kopitara i sjemena, jajnih stanica i zametaka vrste kopitara u Europsku uniju (priopćena pod brojem dokumenta C(2010) 3665)  Tekst značajan za EGP

text:
               03/Sv. 52

               HR

               Službeni list Europske unije

               280

         32010D0333

               L 150/53

               SLUŽBENI LIST EUROPSKE UNIJE

         ODLUKA KOMISIJE
   od 14. lipnja 2010.
   o izmjeni Odluke 2004/211/EZ u pogledu unosa Bahreina i Brazila na popis trećih zemalja i njihovih dijelova iz kojih je odobren unos živih kopitara i sjemena, jajnih stanica i zametaka vrste kopitara u Europsku uniju
   (priopćena pod brojem dokumenta C(2010) 3665)
   (Tekst značajan za EGP)
   (2010/333/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 12. stavke 1. i 4.,uvodnu rečenicu članka 19. i članak 19. točke i. i ii.,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz dijela I. Priloga A Direktivi 90/425/EEZ (2), a posebno njezin članak 17. stavak 3. točku (a),
   budući da:

               (1)

               Direktiva 90/426/EEZ utvrđuje uvjete zdravlja životinja za uvoz živih kopitara u Uniju. Ona predviđa da je uvoz kopitara u Uniju dozvoljen samo iz trećih zemalja ili dijelova njihovog državnog područja koji su slobodni od maleusa tijekom razdoblja od najmanje 6 mjeseci.

               (2)

               Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara (3) utvrđuje popis trećih zemalja ili njihovih dijelova u kojima se primjenjuje regionalizacija, iz kojih države članice odobravaju uvoz kopitara i njihovog sjemena, jajnih stanica i zametaka i navodi druge uvjete koji se primjenjuju na takav uvoz. Taj se popis nalazi u Prilogu I. navedenoj Odluci.

               (3)

               Maleus se pojavljuje na dijelovima državnog područja Brazila i stoga je uvoz kopitara, a slijedom toga i uvoz njihovog sjemena, jajnih stanica i zametaka dopušten samo iz dijelova državnog područja te treće zemlje slobodnih od bolesti koji su navedeni u stupcu 4. Priloga I. Odluci 2004/211/EZ. Država Goiás navedena je u tom stupcu. Distrito Federal je posebna administrativna jedinica u državi Goiás. S epidemiološkog stajališta taj je dio smatran kao dio države Goiás i nije bio posebno naveden u tom stupcu.

               (4)

               U travnju 2010. Brazil je obavijestio Svjetsku organizaciju za zdravlje životinja (OIE) o potvrđenom slučaju maleusa kod jednog konja u Distrito Federal. Stoga Distrito Federal nije više slobodan od maleusa. Treba izmijeniti Prilog I. Odluci 2004/211/EZ kako bi se navelo da uvoz kopitara i sjemena, jajnih stanica i zametaka kopitara više nije dopušten iz te regije u Uniju.

               (5)

               Osim toga, Komisija je primila izvješće o potvrđenim slučajevima maleusa u Bahreinu. Uvoz registriranih konja i njihovog sjemena iz Bahreina iz tog razloga više ne treba biti dopušten.

               (6)

               Odluku 2004/211/EZ treba stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog I. Odluci 2004/211/EZ mijenja se kako slijedi:

               1.

               Unos za Bahrein zamjenjuje se sljedećim:

                           „BH

                           Bahrein

                           BH-0

                           Cijela država

                           E

                           -

                           -

                           -

                           -

                           -

                           -

                           -

                           -

                           -”

               2.

               Unos za Brazil zamjenjuje se sljedećim:

                           „BR

                           Brazil

                           BR-0

                           Cijela država

                           -

                           -

                           -

                           -

                           -

                           -

                           -

                           -

                           -

                           -

                           BR-1

                           Savezne države:
                           Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso

                           D

                           X

                           X

                           X

                           X

                           X

                           X

                           X

                           X

                           X

                           BR-2

                           Cijela država

                           D

                           -

                           -

                           -

                           -

                           -

                           -

                           -

                           -

                           -”

         Članak 2.
   Ova je Odluka upućena državama članicama.

      Sastavljeno u Bruxellesu 14. lipnja 2010.

            Za Komisiju

         John DALLI

            Član Komisije

      (1)  SL L 224, 18.8.1990., str. 42.

      (2)  SL L 268, 14.9.1992., str. 54.

      (3)  SL L 73, 11.3.2004., str. 1.


title: 2003/181/EZ: Odluka Komisije od 13. ožujka 2003. o izmjeni Odluke 2002/657/EZ u vezi s određivanjem minimalno potrebnih granica učinkovitosti (MRPL) za određene rezidue u hrani životinjskog podrijetla (priopćena pod brojem dokumenta C(2003) 764)  Tekst značajan za EGP

text:
               03/Sv. 60

               HR

               Službeni list Europske unije

               51

         32003D0181

               L 071/17

               SLUŽBENI LIST EUROPSKE UNIJE

         ODLUKA KOMISIJE
   od 13. ožujka 2003.
   o izmjeni Odluke 2002/657/EZ u vezi s određivanjem minimalno potrebnih granica učinkovitosti (MRPL) za određene rezidue u hrani životinjskog podrijetla
   (priopćena pod brojem dokumenta C(2003) 764)
   (Tekst značajan za EGP)
   (2003/181/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (1), a posebno drugi podstavak njezinog članka 15. stavka 1.,
   budući da:

               (1)

               Prisutnost rezidua u proizvodima životinjskog podrijetla predstavlja pitanje od važnosti za javno zdravlje.

               (2)

               Kako bi se osigurala usklađena provedba Direktive 96/23/EZ, nužno je predvidjeti postupno utvrđivanje minimalno potrebnih granica učinkovitosti (MRPL) analitičkih metoda za one tvari za koje nisu utvrđene dopuštene granice, a posebno za one tvari čija uporaba nije dopuštena, ili je izričito zabranjena unutar Zajednice,

               (3)

               Kao rezultat detekcije kloramfenikola, nitrofurana i medroxyprogesteron acetata u hrani životinjskog podrijetla, u konzultaciji s referentnim laboratorijima Zajednice, nacionalnim referentnim laboratorijima i državama članicama, dogovoreno je utvrđivanje usklađenih MRPL za ove tvari.

               (4)

               Međutim, i dalje je dopuštena primjena jedne od gornjih tvari u zootehničke svrhe, pod strogim uvjetima koji su utvrđeni Direktivom 96/22/EZ, Članak 5.

               (5)

               Nužno je predvidjeti usklađene razine za kontrolu ovih tvari, kako bi se osigurala ista razina zaštite potrošača u cijeloj Zajednici. Stoga, Odluku Komisije 2002/657/EZ (2) treba izmijeniti,

               (6)

               Mjere utvrđene ovom Direktivom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2002/657/EZ mijenja se kako slijedi:

               1.

               u članku 2., riječ „Prilogu” zamjenjuje se izrazom „Prilogu I.”;

               2.

               u članku 3. (b) i (c), riječ „Priloga” zamjenjuje se izrazom „Priloga I.”;

               3.

               članak 4. zamjenjuje se sljedećim:
               „Države članice osiguravaju da analitičke metode koje se primjenjuju za otkrivanje sljedećih tvari zadovoljavaju minimalno potrebne granice učinkovitosti (MRPL) koje su navedene u Prilogu II., a u pogledu matriksa koji se spominju u Prilogu:

                           (a)

                           kloramfenikol;

                           (b)

                           metabiliti nitrofurana;

                           (c)

                           medroxyprogesteron.”

               4.

               tekst u Prilogu dodaje se Odluci kao Prilog II.

         Članak 2.
   Ova je Odluka upućena državama članicama.

      Sastavljeno u Bruxellesu 13. ožujka 2003.

            Za Komisiju

         David BYRNE

            Član Komisije

      (1)  SL L 125, 23.5.1996., str. 10.

      (2)  SL L 221, 17.8.2002., str. 8.

      PRILOG

            „PRILOG II.

               Minimalno potrebne granice učinkovitosti

                        Tvar i/ili metaboliti

                        Matriks

                        MRPL

                        Kloramfenikol

                        Meso

                        Jaja

                        0,3 μg/kg

                        Mlijeko

                        Urin

                        Proizvodi akvakulture

                        Med

                        Medroxyprogesteron acetat

                        Svinjska bubrežna mast

                        1 μg/kg

                        Metaboliti nitrofurana:

                                    —

                                    furazolidone

                        Meso peradi

                        1 μg/kg za sve

                                    —

                                    furaltadone

                        Proizvodi akvakulture

                                    —

                                    nitrofurantoin

                                    —

                                    nitrofurazone”


title: 98/522/EZ: Odluka Komisije od 17. lipnja 1998. o zajedničkom tehničkom propisu za zahtjeve za prijamnike u javnom kopnenom poboljšanom sustavu radijskih poruka (ERMES) (drugo izdanje) (priopćena pod brojem dokumenta C(1998) 1615)  Tekst značajan za EGP

text:
               13/Sv. 047

               HR

               Službeni list Europske unije

               10

         31998D0522

               L 232/25

               SLUŽBENI LIST EUROPSKE UNIJE

               17.06.1998.

      ODLUKA KOMISIJE

   od 17. lipnja 1998.
   o zajedničkom tehničkom propisu za zahtjeve za prijamnike u javnom kopnenom poboljšanom sustavu radijskih poruka (ERMES) (drugo izdanje)
   (priopćena pod brojem dokumenta C(1998) 1615)
   (Tekst značajan za EGP)
   (98/522/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1),
   budući da je Komisija usvojila mjeru za određivanje vrste terminalne opreme za koju je potreban zajednički tehnički propis, kao i povezanu izjavu o području primjene;
   budući da bi trebalo donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise;
   budući da je neophodno uvesti prijelazne mjere za opremu odobrenu prema Odluci Komisije 95/290/EZ (2) kako bi se proizvođačima osigurao daljnji pristup tržištima;
   budući da je zajednički tehnički propis donesen ovom Odlukom u skladu s mišljenjem Odbora za odobravanje telekomunikacijske opreme (ACTE),
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena priključivanju na paneuropski kopneni radijski sustav jednosmjernog pozivanja, poznat kao poboljšani sustav radijskih poruka (ERMES) i obuhvaćen usklađenom normom utvrđenom u članku 2. stavku 1.
   2.   Ovom se Odlukom utvrđuje zajednički tehnički propis za zahtjeve u vezi s prijamnicima za terminalnu opremu za ERMES.
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. točkama (d), (e), (f) i (g) Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom navedenim u stavku 1., mora ispunjavati bitne zahtjeve navedene u članku 5. točkama (a) i (b) Direktive 98/13/EZ i mora ispunjavati zahtjeve svih drugih primjenljivih direktiva, a posebno direktiva Vijeća 73/23/EEZ (3) i 89/336/EEZ (4).
   Članak 3.
   Za terminalnu opremu obuhvaćenu člankom 1. stavkom 1. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu usklađene norme navedene u Prilogu u roku 12 mjeseci nakon stupanja na snagu ove Odluke.
   Članak 4.
   1.   Odluka 95/290/EZ stavlja se izvan snage s učinkom od 12 mjeseci nakon stupanja na snagu ove Odluke.
   2.   Terminalna oprema već odobrena prema Odluci 95/290/EZ može se nastaviti stavljati na tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 17. lipnja 1998.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 181, 2.8.1995., str. 21.

      (3)  SL L 77, 26.3.1973., str. 29.

      (4)  SL L 139, 23.5.1989., str. 19.
   PRILOG

      Upućivanje na primjenljivu usklađenu normu

   Usklađena norma navedena u članku 2. ove Odluke je:
   Radio equipment and systems (RES);
   Enhanced Radio MEssage System (ERMES);
   Receiver requirements
   [Radijska oprema i sustavi (RES);
   Poboljšani sustav radijskih poruka (ERMES);
   Zahtjevi za prijamnik]
   ETSI
   Europski institut za telekomunikacijske norme
   Tajništvo ETSI-ja
   TBR 7 — drugo izdanje — listopad 1997.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive 83/189/EEZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme

                           650, route des Lucioles

                           F - 06921 Sophia Antipolis Cedex

                           Europska komisija

                           DG XIII/A/2 — (BU 31, 1/7)

                           Rue de la Loi/Wetstraat 200

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-a, čiji se popis može naći na internetskoj adresi www.ispo.cec.be

      (1)  SL L 109, 26.4.1983., str. 8.


Odluka Komisije od 11/06/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7593 - ALCOA / RTI INTERNATIONAL METALS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 29/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7776 - BTPS / CPPIB / SOUTHBANK TOWER ESTATE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 27/02/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7168 - LUKOIL / ISAB / ISAB ENERGY / ISAB ENERGY SERVICES) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 29/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7200 - LENOVO / IBM x86 SERVER BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)